घटना बीती 18 मई की है। कस्बा के मोहल्ला कटरा निवासी एक विधवा किसी काम से घर से बाहर गई थी। इस दौरान मोहल्ला के ही दो युवक नदीम और फइम वहां पहुंचे और घर में मौजूद विधवा की 17 वर्षीय पुत्री से गली में उसकी मां के बुलाने की बात कही। किशोरी दरवाजे तक आई और आरोपी उसे कार में डालकर भाग निकले। मामला दो समुदायों का होने की वजह से इस घटना के बाद इलाके में तनाव का माहौल कायम हो गया। घटना की तहरीर पुलिस को भी दी गई लेकिन पुलिस ने मामले की जांच करने की बात कहकर पीड़त मां को वहां से टरका दिया। मामला महकमे के अधिकारियों के संज्ञान में आने पर सोमवार की रात पुलिस ने आरोपियों के खिलाफ मुकदमा दर्ज कर लिया।